» Ons aanbid God die beste wanneer ons God met ander deel.
Ons aanbid God die beste wanneer ons God met ander deel.
Hillsong United het ‘n liedjie aan die begin van hierdie jaar uitgereik, getiteld So Will I. Een van my gunsteling dele van die liedjie is: “… If creation sings Your praises so will I”. (“As die skepping U lof besing, sal ek ook”) Het jy al ooit gedink hoe die skepping die heeltyd van God sing?
Ons is nooit gemaak om God alleen te aanbid nie. God het elkeen van ons uniek gemaak, maar ons is almal gemaak om Hom saam met die res van die skepping te aanbid. Daarom, as ons God ken en liefhet, moet ons lof en ons aanbidding nie iets wees wat net in ons kamers gebeur nie, maar dit moet gebeur saam met ander.
Ek geniet dit om allerhande Christelike musiek in my kamer en op my foon deur die dag te luister, maar wat ek meer geniet, is om saam met ander te aanbid. Wanneer ons saam met ander aanbid, stem ons saam met mekaar dat God goed is en dat Hy ons liefhet. En so weet ons nie net wie God is nie, maar ons deel wat ons glo met ander.
Gebed: Here, help my om saam met ander mense te aanbid en nie net in my eie ruimte te bly nie. Wys my asseblief maniere waarop ek saam met ander in my alledaagse lewe kan aanbid … Amen.
Uitdaging: Wanneer jy weer na ‘n kerkdiens gaan, neem ‘n paar minute om in te neem dat jy saam met soveel mense gekom het om God te aanbid. Hoe laat die gedagte jou voel? Bid ‘n stille gebed aan God oor die wonder van aanbidding voordat jy begin saamsing.